钦定古今图书集成/明伦汇编/闺媛典/第088卷 > 马世奇妾朱氏李氏
## 钦定古今图书集成/明伦汇编/闺媛典/第088卷 > 马世奇妾朱氏李氏

按《无锡县志》：“朱氏、李氏，皆马文忠公世奇妾。崇祯十
七年，从宦京师。三月，城陷，先世奇自经，时李年十六。
并赠孺人，附祠祀。”

又按《马世奇传》：“十七年三月，京师破，世奇率朱、李二
妾自经，家人救之。朱已死，世奇与李复苏。奇尽焚其
图书袍笏，复贻书诫子，决意死之。李痛哭前请先死，
奇与之帨，缢于坐侧。奇殓二妾毕，麾左右出，书其壁
曰：‘马世奇同二妾殉难于此，一妾袁氏，守节终身’。”